Bâman ndáman məzěn máma, ńdɔ̄ bákə̄ bâbɔ mǎm yə̄ nâ bâmana ma, təge yángan tɔ ai ǹkǎn mod ziŋ. 14Bakúban ma á nyɔ́l, hə anə́ bǒd yā bákúlū álɔ̄ŋ yǎ á ḿfim, básɔ̄ mīḿbīl á bitsɔtsɔ bí byə́m étēde. 15Wɔ̌ŋ ó nə ma á nyɔ́l á kpág, dúmá dámā á man yǎ kə anə́ évūndu, mvɔ̌m dzama ě man yǎ dímizan hə anə́ ńkūd. 16Ńdɔ̄ éyɔŋ dzí, enyiŋ yâkə ma óyǎb, məlú míńtyé mə́ bi yǎ mā. 17Alú látūbulu ma bivɛ̌s, á manaŋa ma tyé nyɔ́l, miǹtyé yā miǹsǐs myáma mí nə təge ai awɔí. 18Ai ngul miǹtyé mítē, ewɔ́man dzámā é man ya ndáman nyɔ́l dzīē, é man yǎ fɔ̄ɔ̄ ma lád á nyɔ́l hə anə́ kíŋ eyé dzama. 19Ǎ wōá mā á ḿbɔdɔg étēde. Mə́ ńtɔa yǎ hə anə́ ḿbūlúg ai asǔb. 20Mə lóege wa á yób étē, təge fɔ́ɔ́ ma yalan ânyu, mə̄ tə́lə wa ósū, mís móe mə́ túlan ma nyɔ́l. 21Waman fɔ́ɔ́ vəŋan ńgə̄ngɛ́d ai ma, walúman ai ma ai ngul ésə yǎ mɔ́ móe. 22Wakə ai ma á bikabilí bí évúndu, o maná ma ndáman á ńkulu étēde.